Koeksister vervleg met kuns en tegnologie | Die Vryburger
Koeksister vervleg met kuns en tegnologie
'n Baie tradisionele Afrikaner-simbool, die koeksister, het 'n kreatiewe en moderne rol gekry om te vervul. En dit nogal in 'n tyd waarin gedenktekens, veral dié omtrent die Afrikaner-geskiedenis die teiken van vandale is.
'n Betonbank in die vorm van 'n koeksister is reg voor die trappe tot die ingang van die Voortrekkermonument geplaas.
Die ligging is dan ook spesifiek gekies om besoekers aan die monument die geleentheid te gee om 'n selfportret ('selfie') te neem met die monument op die agtergrond.
'n Pretoriase argitek, Pieter Mathews, is die ontwerper daarvan en het inspirasie vir sy bankie gekry uit daardie Afrikaner-ikoon, die koeksister.
Die koeksister bankie is een van tien bankies wat deur 'n groep beeldhouers, argitekte en kunstenaars ontwerp is as deel van die samewerking tussen die sementvervaardiger PPC, Business and Arts South Africa (Basa) en Cool Capital.
Mathews is ook die sameroeper van die Cool Capital-biënnale wat verlede jaar in Pretoria begin het.
Hierdie is dan ook die eerste selfie-bankie in die hoofstad. Dié sitplek is inderdaad 'n kombinasie van kuns en argitektuur.
3 thoughts on "Koeksister vervleg met kuns en tegnologie"
Jacoba May 8, 2015 at 4:05 pm
TB ons aanbid God en nie die son nie. As jy agter die deur staan moet ander nie daar soek nie en haal daardie groot balk uit jou eie oog voor jy neerhalend raak op ander. Sies.
Transvaal Burger May 9, 2015 at 11:14 am
Ou tante Koba, word tog net wakker. Die vrymesselaars sleep jou rond aan jou snoet. Hulle druk Baäl (satan) tussen jou oë teen jou kop vas. Jy slaapwandel. En die redakteur van DIE VRYBURGER … Hoekom verwyder jy my kommentaar waaroor ou tante Koba so "sies"sa?
Hans Richardt August 26, 2018 at 1:07 pm
Koeksisters, pannekoek, melktert, vetkoek en boerewors het groot rol deur eeue in Boere se lewe gespeel. Na bv ABO is dit by verkopings gebruik om opheffing in Afrikaner gemeenskappe te doen. Nog steeds gebeur dit om die armoede kwessie aan te spreek 100 jaar later. Dis goedkoop en effektief.
Wil jy huis koop of verkoop? Soek jy 'n Aktevervaardiger? Laat ek jou registrasie hanteer. Kontak my vir enige navrae. Ek werk landswyd. Persoonlike diens. EM Maritz Prokureurs Tel : 084 506 0692 E-pos: maritz[email protected]